આ સંત કવિએ હિંદી રાજસ્થાની મિશ્ર અને ગુજરાતી મા કેટલાંક પદો રચેલા બીજો એક મત એવો પણ સંશોધાયો છે કે ડુંગરપુરી વીરમગામ તાલૂકાના દેત્રોજ ગામના વણકર હતા. તેમના પિતા માવજીભાઈ અને માતા રૂડીબહેન હતા. દિકરાના જન્મ પછી પિતાનું અવસાન થતા માતાએ એક બાળક ઊપર રંડાપો ગાળ્યો દેત્રોજની પૂર્વમા આવેલ ગેબી ટીંબો તેમનું મુખ્ય સાધના સ્થળ હતું. ડુંગરપુરીએ આખા ભારતની પગપાળા યાત્રા કરી અને બે વખત તો કાવડ ભરી ગંગોત્રીના ગંગાજળને છેક દક્ષિણ આવેલા રામેશ્વરને અભિષેક કરેલ. હરીદ્વાર થી પાછા આવતા રસ્તામા બીમાર પડતા તેમને અણસાર આવ્યો મારો સમય પાકી ગયો છે તેથી પાલનપુર તાલુકાના અમીરગઢ ગામે જીવતા સમાધી લીધી.. આજે આ સ્થળ નજીક જે વસાહત ઊભી થઈ છે તે ‘ડુંગરપુરા’ તરીકે ઓળખાય છે. ડુંગરપુરીનાં ભજનોમાં સત્ગુરુ મહિમા, ઉપદેશાત્મક્ વાણી તથા રહસ્યાત્મક વાણી મુખ્ય છે.